बस रोककर 2 लोगों से 4 देशी कट्टे जब्त किए
जबलपुर के आरोपियों ने िसगनूर से खरीदे थे
भास्कर संवाददाता | भीकनगांव
बमनाला से खंडवा जा रही बस में सवार दो लोगों की तलाशी में पुलिस ने चार देशी कट्टे बरामद किए हैं। दोनों आरोपियों को गिरफ्तार कर थाने ले आई। आरोपियों से पूछताछ की जा रही है। जब्त किए कट्टे सिगनूर के बताए जा रहे हैं।
जानकारी अनुसार शनिवार को मुखबीर से सूचना मिली बमनाला बस स्टैंड से खंडवा के लिए दो संदिग्ध व्यक्ति बैठे हैं। सूचना पर एसपी अमितसिंह के मार्गदर्शन में एसडीओपी करणसिंह रावत, थाना प्रभारी एसएस सोलंकी, एसआई जितेंद्र बघेल, एएसआई अजय दुबे ने सुर्वा गांव में बस रोककर आरोपियों की तलाशी ली। पुलिस ने दिनेश पिता बलदेव चौधरी (31) तथा विमल पिता छोटेलाल पासी (30) निवासी जबलपुर से दो-दो कट्टे बरामद किए। आरोपियों को गिरफ्तार कर पुलिस थाने लेकर पहुंची। यहां पूछताछ में आरोपियों ने बताया उन्होंने सिगनूर के एक सरदार से 18 हजार रुपए में चार कट्टे लिए थे। वे खंडवा जा रहे थे।
दोनों आरोपियों के साथ एसपी अमितसिंह, एसडीओपी और पुलिसकर्मी।
hin_Deva hin_Deva bho_Deva hin_Deva hin_Deva hin_Deva